stanford-oval/wikipedia huggingface dataset:
Saiko Takahashi

| Henkilötiedot |
| --- | --- | --- |
Koko nimi: Saiko Takahashi
Syntymäaika: 11. huhtikuuta 1976 (ikä 48)
Syntymäpaikka: Osaka, Japani
Kansalaisuus:  Japani
Pelipaikka: Keskikenttäpelaaja
Pituus: 155 cm
Seurat
| Vuodet | Seura | O (M) |
| 1995–1998 1999 2000–2009 | Nikko Securities Dream Ladies OKI FC Winds Urawa Reds | 29 (5) 14 (2) 167 (32) |
Maajoukkue
| 2005 | Japani | 2 (0) |
 Seurajoukkueuran tilastot kattavat vain kansalliset sarjat.
Saiko Takahashi (jap. 高橋 彩子, Takahashi Saiko; s. 11. huhtikuuta 1976 Osaka) on japanilainen entinen jalkapalloilija.
Jalkapallomaajoukkue

Takahashi debytoi Japanin maajoukkueessa maaliskuussa 2005. Hän on pelannut kaksi maaottelua.
Sanfrid Takala

Sanfrid Martin Takala (27. kesäkuuta 1883 Ylihärmä – 31. tammikuuta 1945) oli suomalainen laulaja ja viulisti, joka teki vuonna 1912 kuusi levytystä omalla säestyksellään. Hänen veljensä oli hevosmies ja kansanmuusikko Matti Edvard Takala.
Aiheesta muualla

Sanfrid Takala YouTubessa
Sang Nila Utama

Sang Nila Utama alias Sri Tri Buana tai Prinssi Nilatanam, oli Srivijayan valtakunnan prinssi maan pääkaupungista, Sumatralla sijainneesta Palembangista. Tarinan mukaan Singaporen valtion nimi on peräisin häneltä. Hän oli muinaisen Singapuran kuningaskunnan perustaja, joka hänen aikanaan tunnettiin vielä nimellä Temasek. Hän hallitsi valtakuntaansa sen perustamisvuodesta 1299 kuolemaansa asti, vuoteen 1347. Sang Nila Utaman kuoltua valtaan nousi hänen poikansa.
Singapuran löytäminen

Sang Nila Utaman tarinasta on monenlaisia muunnelmia. Hänen kerrotaan olleen etsimässä uutta paikkaa uudelle kaupungille, ja hän lähti retkikuntineen Sumatralta kohti Riausaaria ja Malakan niemimaata. Vuonna 1299 hän rantautui pienelle saarelle Malakan niemimaan eteläkärjessä, joka siihen aikaan tunnettiin nimellä Temasek.
Retkikunnan rantauduttua he näkivät suuren eläimen, joka kuitenkin katosi ennen kuin he ehtivät varmistua mikä se oli, mutta he arvelivat sen olleen leijona. Näin saari nimettiin Singapuraksi. Sana singa tarkoittaa sanskritin kielellä leijonaa, ja sana pura kaupunkia. Todennäköisesti saarella ei kuitenkaan ole elänyt leijonia, ja on arveltu että heidän näkemänsä eläin oli Malakantiikeri tai Aasiankultakissa.
Sang Nila Utaman hallitsi Singapuraa, tai Temasekia, 48 vuotta, kunnes hän kuoli vuonna 1347. Monet hänestä kerrotut tarinat ovat todennäköisemmin myyttejä kuin tosiasioita.
Royal Tenenbaums

| Royal Tenenbaums> The Royal Tenenbaums |
| --- | --- |

Ohjaaja:  Wes Anderson
Käsikirjoittaja:  Wes Anderson Owen Wilson
Tuottaja:  Scott Rudin Owen Wilson Barry Mendel
Säveltäjä:  Mark Mothersbaugh
Kuvaaja:  Robert Yeoman
Leikkaaja:  Dylan Tichenor
Tuotantosuunnittelija:  David Wasco
Valmistustiedot
Valmistusmaa:  Yhdysvallat
Tuotantoyhtiö:  Touchstone Pictures
Levittäjä:  Walt Disney Studios Motion Pictures Netflix
Ensi-ilta:  2001
Kesto:  111 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Royal Tenenbaums (The Royal Tenenbaums) on vuonna 2001 ensi-iltansa saanut Wes Andersonin ohjaama komediaelokuva omalaatuisten lapsinerojen ja heidän yhtä originellien vanhempiensa muodostamasta perheestä. Sen pääosia näyttelevät Gene Hackman, Anjelica Huston, Ben Stiller ja Gwyneth Paltrow. Elokuva oli ohjaaja Andersonin ja hänen vakioyhteistyökumppaniensa, veljesten Owen ja Luke Wilson, läpimurtoteos. Wes Andersonin ja Owen Wilsonin tekemä käsikirjoitus oli ehdolla parhaan alkuperäisen käsikirjoituksen Oscar-palkinnon saajaksi.
Isä Royal Tenenbaum (Hackman) on itsekäs asianajaja, äiti Etheline (Huston) menestyvä arkeologi ja bridgenopettaja, poika Chas (Stiller) on talousnero, tytär Margot (Paltrow) perheeseen adoptoitu lahjakas näytelmäkirjailija ja poika Richie (Luke Wilson) USA:n kolminkertainen tennismestari. Naapurinpoika Eli (Owen Wilson) senttaa roskakirjallisuutta.
Vuonna 2016 Royal Tenenbaums äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Seuraavana vuonna BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.
Käännös suomeksi
Saint Vincent Land So Beautiful

St. Vincent! Land So Beautiful (”St. Vincent! Niin kaunis maa”) on Saint Vincentin ja Grenadiinien kansallislaulu. Laulun on sanoittanut Phyllis Joyce McClean Punnett ja säveltänyt Joel Bertram Miguel. Laulu otettiin käyttöön saarivaltakunnan saavuttaessa itsehallinnon 1967 ja sen asema vahvistettiin valtion itsenäistyessä vuonna 1979.
Englantilainen alkuteksti

St. Vincent! Land so beautiful,

With joyful hearts we pledge to thee,

Our loyalty and love, and vow,

To keep you ever free.
Refrain:

Whate'er the future brings,

Our faith will see us through,

May peace reign from shore to shore,

And God bless and keep us true.
Hairoun! Our fair and blessed isle,

Your mountains high, so clear and green,

Are home to me, though I may stray,

A haven, calm serene.
Refrain
Our little sister islands are,

Those gems, the lovely Grenadines,

Upon their seas and golden sands,

The sunshine ever beams.
Refrain
Käännös

St. Vincent! Niin kaunis maa,

iloisin sydämin me uhraamme sinulle

uskollisuutemme ja rakkautemme, ja vannomme

pitävämme sinut ikuisesti vapaana.
Kertosäe:

Mitä tulevaisuus tuokaan tullessaan,

rakkautemme auttaa meitä selviämään.

Vallitkoon rauha rannikolta rannikolle,

Jumala siunatkoon meitä ja pitäköön meidät uskollisina.
Hairoun! Meidän ihana ja siunattu saaremme,

meidän korkeat vuoremme, niin seesteiset ja vihreät,

ovat minun kotini, vaikka kulkisinkin kauas,

hiljainen rauhan tyyssija.
Kertosäe
Meidän pienet sisarsaaremme,

ihanat Grenadiinit, ovat jalokivien kaltaisia,

Niiden merillä ja kultaisilla hietikoilla,

aurinko säteilee aina.
Kertosäe
S-F Magazine

| S-F Magazine> S-Fマガジン |
| --- | --- |

Aihealue:  tieteiskirjallisuus
Julkaisija:  Hayakawa Shobō
Perustettu:  1959
Kotimaa:  Japani
Kieli:  japani
S-F Magazine (jap. S-Fマガジン, Esu-Efu Magajin) on japanilainen Hayakawa Shobōn julkaisema tieteiskirjallisuuslehti.
Lehden on perustanut Masami Fukushima. Lehden ensimmäinen numero on merkitty sen kannessa helmikuulle 1960, mutta se ilmestyi kirjakauppoihin jo joulukuussa 1959.
Hayakawa-palkinto myönnetään lehden lukijaäänestyksen perusteella.
Käännös suomeksi
Roope Suonio

| Roope Suonio |
| --- | --- |

Henkilötiedot
Koko nimi:  Roope Samuli Suonio
Syntynyt: 4. elokuuta 1982 (ikä 42) Lahti, Suomi
Kansalaisuus:   Suomi
Koripalloilija
Pelipaikka:  Pelintekijä / Heittävä takamies
Pituus:  176 cm
Paino:  80 kg
Pelaajaura
Seurajoukkueet
1999–2004 2004 2004–2005 2005–2007 2007–2009 2009–2012 2013–2014:   Namika Lahti  Pussihukat  Namika Lahti  Team Componenta  Kouvot  Namika Lahti  Namika Lahti
Roope Samuli Suonio (s. 4. elokuuta 1982 Lahti) on suomalainen kilpauransa päättänyt koripalloilija. Hän pelasi Korisliigassa yhteensä 13 kautta pelintekijän sekä heittävän takamiehen pelipaikoilla. Suonio on pituudeltaan 176 cm ja kuului siten Korisliigan lyhimpiin pelaajiin. Suonio on yksi Korisliigan kaikkien aikojen tarkimmista vapaaheittäjistä: hänen Korisliiga-uransa vapaaheittotarkkuus runkosarjan otteluissa ennen paluuta oli 87,1 %.
Suonio valittiin Korisliigan parhaaksi kuudenneksi pelaajaksi kausina 2007–2008 ja 2008–2009. Hän oli mukana miesten suomenmestaruuden voittaneessa Namika Lahden joukkueessa kaudella 1999–2000. Suonio edusti Korisliigassa kasvattajaseuraansa Namika Lahtea sekä Pussihukkia, Team Componentaa ja Kouvoja.
Suonio joutui lopettamaan koripalloilijan uransa kesken kautta 2012–2013 lonkkavamman vuoksi. Hän teki paluun Korisliigaan marraskuussa 2013.
Tammikuussa 2016 Suonio aloitti Lahti Basketballin täysipäiväisenä toiminnanjohtajana.
Saavutukset > Henkilökohtaiset saavutukset

Korisliigan paras kuudes pelaaja 2008 ja 2009
Saavutukset > Joukkuesaavutukset

Suomen mestaruus 2000
SM-hopeaa 2002, 2004 ja 2008
SM-pronssia 2001
Suomen cup 2000
Suomen cupin hopeaa 2008
Roope Turunen

| Roope Turunen> Henkilötiedot |
| --- | --- |
Syntynyt: 30. maaliskuuta 2001 (ikä 23) Vantaa, Suomi
Kansalaisuus:   Suomi
Jääkiekkoilija
Lempinimi:  Turre
Pelipaikka:  keskushyökkääjä
Maila:  vasen
Pituus:  189 cm
Paino:  94 kg
Seura
Seura:  Kiekko-Vantaa
Sarja:  Mestis
Pelinumero:  22
Pelaajaura
Pääsarjaura:  2022–
Aik. seurat:  SaiPa (SML) Ketterä (Mestis)
Roope Santeri Turunen (s. 30. maaliskuuta 2001 Vantaa) on suomalainen jääkiekkoilija, joka edustaa Mestis-joukkue Kiekko-Vantaata. Hän on pelipaikaltaan keskushyökkääjä.
Ura

Turunen on Kiekko-Vantaan kasvatti. Hän siirtyi juniorina kaudelle 2012–2013 Helsingin IFK:hon ja pelasi myös neljä ottelua lainasopimuksella Grankulla IFK:ssa kaudella 2015–2016. Kaudella 2016–2017 hän nousi HIFK:ssa joukkueen varakapteeniksi. Turunen oli C-nuorten SM-sarjassa 18 syöttöpisteellään HIFK:n paras syöttäjä. Hän voitti kauden päätteeksi C-nuorten Suomen-mestaruuden. Kauden 2017–2018 päätteeksi Turunen voitti B-nuorten Suomenmestaruuden. Kaudella 2018–2019 hän voitti 115 minuutillaan koko sarjan jäähypörssin ja toimi myös joukkueensa kapteenina. Kaudella 2019–2020, helmikuussa 2020 HIFK:n A-nuoret lainasi Turusen yhden ottelun ajaksi Suomi-sarjajoukkue Kiekko-Espooseen, jossa hän teki tehot 1+1=2.
Kaudeksi 2021–2022 Turunen siirtyi Saimaan Pallon U20-joukkueeseen. Hän debytoi samalla kaudella myös seuran SM-liigajoukkueessa, jossa Turunen pelasi kuusi runkosarjaottelua ilman tehopisteitä. Hän teki liigadebyyttinsä 11. maaliskuuta 2022 vieraissa Mikkelin Jukureita vastaan. Turunen merkittiin SaiPan nelossentteriksi laidoilleen Aleksi Sinkkonen ja puolustaja Jaakko Haarti. Hän sai otteluissa jääaikaa keskimäärin 10.17 minuuttia.
Turunen nimettiin kaudeksi 2022–2023 SaiPan U20-joukkueen kapteeniksi. Hän pelasi kauden aikana SM-liigassa kolme runkosarjaottelua ilman tehopisteitä. Marraskuun 2022 lopulla seura lainasi Turusen loppuvuoden kattavalla sopimuksella kasvattajaseuransa Kiekko-Vantaan Mestis-joukkueeseen, jossa hän pelasi kahdeksan ottelua tehden kaksi syöttöpistettä. Tammikuussa 2023 SaiPa lainasi Turusen Imatran Ketterään, jossa hän pelasi kauden loppuun. Turunen pelasi siellä 21 runkosarjaottelua tehopistein 1+5=6 ja 17 playoff-ottelua tehden kolme syöttöpistettä. Hän voitti kauden päätteeksi Mestis-hopeaa. Toukokuussa 2023 Turunen teki Ketterän kanssa vuoden mittaisen jatkosopimuksen. Hän voitti myös kauden 2023–2024 päätteeksi Mestis-hopeaa.
Kaudeksi 2024–2025 Turunen siirtyi vuoden mittaisella sopimuksella hänen aiempaan lainaseuraansa Kiekko-Vantaaseen.
Muuta

Turunen valmistui ylioppilaaksi Mäkelänrinteen lukiosta keväällä 2021.
Salomon Hanelles

Salomon Hanelles, vuoteen 1785 Hannelius (28. heinäkuuta 1771 Ilmajoki − 11. helmikuuta 1843 Ilmajoki) oli suomalainen filosofian maisteri,  maanviljelijä ja Suomen ensimmäisen maamiesseuran perustaja.
Salomon Hanellesin vanhemmat olivat Ilmajoen kirkkoherra Salomon Hannelius ja Magdalena Peldan. Hän kävi Vaasan triviaalikoulua ja pääsi ylioppilaaksi Turussa 1790. Hanelles valmistui filosofian kandidaatiksi 1792 Turun akatemiasta.
Hanelles toimi maanviljelijänä Ilmajoella ja hän omistui siellä  Peuralan, Anttilan ja Valkaman tilat. Hän laati säännöt Suomen Talousseuran mallin mukaan Suomen ensimmäiselle maamiesseuralle, Ilmajoen maamiesseuralle ja hän kutsui yhdessä Otto R. Meurmanin, J. G. Toppeliuksen, A. Schöningin ja G. A. Palanderin kanssa koolle seuran perustamiskokouksen, joka pidettiin Ilmajoen Peltoniemessä 11. joulukuuta 1803. Hanelles toimi sitten seuran sihteerinä kymmenen vuoden ajan. Hanelles teki vararikon 1831. Hänet on haudattu Ilmajoen kirkon viereen isänsä rinnalle.
Hanelles otti soita viljelykseen ja hän teki viljelykokeita perunalla ja rukiilla. Hän uudisti yhdessä Korven tilan isännän Karl Gustaf Borgemanin kanssa tilojensa palstajaon yhtenäiseksi niin että maanvaihtojen avulla kummankin tilat järjestettiin yhteen lohkoon. Vuonna 1817 Hanelles välitti maamieseuran sihteerinä 542 tynnyriä Vaasan ruista ulkomaille. Hän hankki omistukseensa Jalasjärveltä Koskelan uudistalon sekä Peräseinäjoelta Torpan (Majakankaan) uudistalon, tarkoituksena oli perustaa uudisasukkaiden opastusta varten mallitiloja hallasta kärsineille takamaille.
Julkaisuja

Uudistettu Kylän asetus Ilmajoen Pitäjässä. 1805
Yritys Ilmajoen pitäjän kertomukseen: esitetty Kunink. Suomen talous-seuralle; osaksi suomentanut Niilo Liakka.  	Tietoja Ilmajoen pitäjästä 1. Ilmajoen maamiesseura, Helsinki 1903
Samnanger

Samnanger on kunta Vestlandin läänissä Norjassa. Samnangerin kunta erotettiin omaksi kunnakseen Osin kunnasta vuonna 1907. Kunnan hallinnollinen keskus on Tysse ja ainoa taajama Haga Vuoden 2024 alussa kunnassa oli 2 502 asukasta.
Kuvia

Ådlandin kirkko
Hagan kirkko
Tunnettuja henkilöitä

Haldis Reigstad (s. 1939), runoilija
Aiheesta muualla

Kuvia tai muita tiedostoja aiheesta Samnanger Wikimedia Commonsissa
Vestlandin läänin kunnat
Alver
Askvoll
Askøy
Aurland
Austevoll
Austrheim
Bergen
Bjørnafjorden
Bremanger
Bømlo
Eidfjord
Etne
Fedje
Fitjar
Fjaler
Gloppen
Gulen
Hyllestad
Høyanger
Kinn
Kvam
Kvinnherad
Luster
Lærdal
Masfjorden
Modalen
Osterøy
Samnanger
Sogndal
Solund
Stad
Stord
Stryn
Sunnfjord
Sveio
Tysnes
Ullensvang
Ulvik
Vaksdal
Vik
Voss
Øygarden
Årdal
Norjan läänit | Norja
Royal Victoria Infirmary

| Royal Victoria Infirmary |
| --- | --- |
 Royal Victoria Infirmaryn Peacock Hall
Sijainti
Osoite:  Queen Victoria Road, Newcastle upon Tyne, Englanti
Organisaatio
Tyyppi:  yliopistollinen sairaala
Yhteistyöyliopisto:  Newcastlen yliopisto
Historia
Perustettu:  1751 (Newcastle Infirmary)   1906 (Royal Victoria Infirmary)
Linkki
Kotisivut:  http://www.newcastle-hospitals.org.uk/hospitals/royal-victoria-infirmary.aspx
Royal Victoria Infirmary (RVI) on yliopistollinen sairaala Newcastle upon Tynessä, Englannissa. Se on Newcastlen yliopiston opetussairaala, ja se perustettiin alkujaan jo vuonna 1751 nimellä Newcastle Infirmary.
Historia

Tammikuun 5. päivänä 1751 newcastlelainen kirurgi Thomas Lambert kirjoitti paikalliseen lehteen artikkelin, jossa hän vaati köyhille suunnatun sairaalan perustamista. Artikkeli keräsi kannattajia, ja pormestari Matthew Ridleyn ja muiden paikallisten merkkihenkilöiden tuella Newcastle Infirmary avasi ovensa vuokratalossa Gallowgatessä. Samaan aikaan alettiin kuitenkin myös oman sairaalarakennuksen rakentamista. Lokakuussa 1753 uusi nelikerroksinen rakennus valmistui.
Newcastle Infirmaryä laajennettiin uusilla siivillä 1800-luvun alussa. Henkilökunnan puhemies Thomas Greenhow esitti vuonna 1850, että sairaala oli vanhentunut ja aivan liian pieni Newcastlen alueen kasvavalle asukasmäärälle. John Dobson esitti seuraavana vuonna suunnitelmansa, jotka hyväksyttiin, ja uuden siiven rakennustyöt voitiin aloittaa. Kaksi vuotta myöhemmin keskeneräistä siipeä jouduttiin käyttämään jo sairaalana, koska Newcastlessa riehui vakava koleraepidemia. Siipi avattiin virallisesti vuonna 1855. Sairaalaa laajennettiin jälleen vuonna 1885, jolloin rakennettiin puusta osasto, jolla oli 270 sairaalapaikkaa. Se mahdollisti lastenosaston avaamisen.
Newcastlen pormestari Riley Lord ehdotti vuonna 1896, että Newcastleen rakennettaisiin uusi sairaala kuningatar Viktorian 60-vuotisen valta-ajan kunniaksi. Sille löydettiin paikka läheltä Leazes Parkia, sillä suuren lahjoituksen rakennustöihin tehnyt John Hall oli vaatinut, että sairaala rakennettaisiin lähelle virkistyspaikkoja eikä kaupungin likaiseen osaan. Walesin prinssi Albert Edward laski perustuskiven 20. kesäkuuta 1900. Kuninkaaksi noussut Edvard vihkii sairaalan käyttöön 11. heinäkuuta 1906, ja myöhemmin samana vuonna vanhaa sairaalaa alettiin siirtämään uuteen rakennukseen.
S.H.E

| S> H.E 女朋友 |
| --- | --- |
 S.H.E Hongkongissa järjestetyssä konsertissa 2006.
Tiedot
Toiminnassa:  2000–
Kotipaikka:   Taiwan
Laulukieli:  mandariinikiina
Jäsenet:  Selina Ren   Hebe Tian   Ella Chen  
Levy-yhtiö:  HIM International Music   EMI Music   WOW Music   Avex Trax  
Aiheesta muualla
Kotisivut
Infobox OKVirheellinen NIMI-arvo: 
S.H.E (kiin. 女朋友, pinyin: nǚ péngyŏu) on kolmen taiwanilaisen tytön muodostama yhtye, joka soittaa pop/rockia. Yhtyeen jäsenet ovat Selina Ren, Hebe Tian, ja Ella Chen. Yhtye perustettiin vuonna 2000 Universal 2000 Talent and Beauty Girl Contest -kilpailun voittajana, ja sen ensimmäinen levy Girls Dorm ilmestyi 11. syyskuuta 2001. Sen jälkeen yhtye on julkaissut vielä 10 albumia.
Aiheesta muualla

Kuvia tai muita tiedostoja aiheesta S.H.E Wikimedia Commonsissa
Sebastian Albrekt von Etter

Kenraalimajuri Sebastian von Etter (1875–1877)
Sebastian Albrekt von Etter (20. huhtikuuta 1828 Viipuri – 10. helmikuuta 1883 Moskova) oli suomalainen Venäjän keisarikunnan armeijassa  palvellut kenraaliluutnantti.
Sebastian Albrekt von Etterin vanhemmat olivat kenraaliluutnantti Paul von Etter ja Johanna Tesche ja puoliso vuodesta 1860 Emilia von Jacobson. Heidän pojistaan Paul von Etteristä ja Johan Emil von Etteristä tuli kenraaleita ja Nikolai von Etteristä diplomaatti.
Von Etter tuli oppilaaksi Haminan kadettikouluun 1841 ja määrättiin sieltä valmistuttuaan vänrikkinä Henkivartioväen Semenovskojen rykmenttiin 1847. Hänet ylennettiin aliluutnantiksi 1849, luutnantiksi 1851, alikapteeniksi 1854, kapteeniksi 1861 ja everstiksi 1863. Von Etter tuli keisarin sivusadjutantiksi vuonna 1865. Hänet määrättiin seuraavana vuonna Henkikaartin 3. suomalaisen tarkk’ampujapataljoonan komentajaksi ja ylennettiin kenraalimajuriksi 1869. Henkivartioväen Semenovskojen rykmentin komentaja hänestä tuli vuonna 1874. Von Etter osallistui rykmentin mukana Turkin sotaan 1877–1878, jonka aikana hänet määrättiin Henkivartioväen 2. jalkaväkidivisioonan 2. prikaatin komentajaksi. Sodan jälkeen vuonna 1879 hänet merkittiin Henkivartioväen 3. Suomen tarkk’ampujapataljoonan ja Henkivartioväen Semenovskojen rykmentin upseeriluetteloihin, mutta siirrettiin jo seuraavana vuonna Henkivartioväen 2. jalkaväkidivisioonan 1. prikaatin komentajaksi ja edelleen seuraavana vuonna 1. krenatööridivisioonan komentajaksi. Kenraaliluutnantiksi von Etter ylennettiin 1881. Hän kuoli kesken sotapalveluksen, toimiessaan mainitun divisioonan komentajana.
Von Etter oli aatelissäädyssä edustaja valtiopäivillä 1872.
Von Etter osti vuonna 1876 Sipoossa sijainneen Söderkullan kartanon, mutta ei kuitenkaan muuttanut asumaan sinne.
Samsung Galaxy Note9

| Samsung Galaxy Note9 |
| --- | --- |


Valmistaja:  Samsung Electronics
Julkaistu:  24. elokuuta 2018
Edeltäjä:  Samsung Galaxy Note8
Seuraaja:  Samsung Galaxy Note 10
Käyttöverkot:  2G, 3G ja 4G
Mitat:  161,9 × 76,4 × 8,8 mm
Paino:  201 g
Näyttö:  Super AMOLED, 6,4 tuumaa
Näytön kuvatarkkuus:  1 440 × 2 960 px
Suoritin:  Exynos 9810 -kahdeksanydin­prosessori
Grafiikkapiiri:  Mali-G72 MP18
Muisti:  128 tai 512 Gt
Keskusmuisti:  6 tai 8 Gt
Takakamera:  12 Mpx + 12 Mpx (telekamera)
Etukamera:  8 Mpx
Käyttöjärjestelmä:  Android 8.1 "Oreo", päivitettävissä Android 10 -versioon
Akku:  4 000 mAh
Liitännät:  USB-C, 3,5 mm audioliitäntä
Muistikorttipaikka:  kyllä
Muuta:  IP68, sormenjälkitunnistin
Infobox OKNimi-testi OK: 
Samsung Galaxy Note9 on korealaisen Samsung Electronicsin 9. elokuuta 2018 esittelemä ja 24. elokuuta 2018 julkaisema älypuhelin. Sen mukana tulee S Pen -kynä, joka mahdollistaa puhelimen kauko-ohjaamisen.
Puhelimessa on kahdeksanydinprosessori ja 6,4 tuuman näyttö. Tallennustilaa on valittavana 128 tai 512 gigatavua ja keskusmuistia kuusi tai kahdeksan gigatavua. Tallennustila on laajennettavissa microSD-kortilla. Puhelimessa on kaksi takakameraa, joista toinen on telekamera, jossa on kaksinkertainen optinen zoom. Molempien kameroiden tarkkuus on 12 megapikseliä. Etukameran tarkkuus on kahdeksan megapikseliä. Akun kapasiteetti on 4 000 milliampeerituntia, ja se tukee 15 watin pikalatausta ja langatonta latausta. Puhelin on pölyn- ja vedenkestävä, ja sen IP-luokitus on 68.
Puhelin julkaistiin Android 8.1 "Oreo" -käyttöjärjestelmällä, jonka päällä oli Samsung Experience -käyttöliittymä. Tammikuussa 2019 puhelimeen julkaistiin Android 9.0 "Pie" -päivitys, jonka mukana Samsung toi laitteeseen One UI -käyttöliittymän. Tammikuussa 2020 puhelimeen julkaistiin Android 10 -päivitys.
Aiheesta muualla

Virallinen sivusto (englanniksi)
Saatanan radikaalit

| Saatanan radikaalit |
| --- | --- |
 Elokuvan juliste.
Ohjaaja:  Paavo Piironen   Heikki Nousiainen   Timo Nissi   Heikki Huopainen
Käsikirjoittaja:  Paavo Piironen   Heikki Nousiainen   Heikki Huopainen   Timo Nissi
Tuottaja:  Pertti Pasanen
Säveltäjä:  Esa Helasvuo
Kuvaaja:  Kari Sohlberg
Leikkaaja:  Irma Taina
Lavastaja:  Paavo Piironen   Heikki Nousiainen   Heikki Huopainen   Timo Nissi   Elina Katainen   Pentti Silvennoinen
Pääosat:  Paavo Piironen   Heikki Nousiainen   Timo Nissi   Heikki Huopainen
Valmistustiedot
Valmistusmaa:  Suomi
Tuotantoyhtiö:  Filmituotanto Spede Pasanen Oy
Ensi-ilta:  16. huhtikuuta 1971
Kesto:  85 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Saatanan radikaalit on suomalainen vuonna 1971 valmistunut elokuva. Elokuvan käsikirjoittivat ja ohjasivat Paavo Piironen, Heikki Nousiainen, Timo Nissi ja Heikki Huopainen, jotka myös esittivät päärooleja elokuvassa.
Elokuvan ensimmäinen televisioesitys tapahtui MTV3-kanavalla 26. heinäkuuta 2008.
Juoni

Pave, Hese, Timppa ja Viiksi ovat joutuneet Helvettiin, jonka kuumuudessa he tuntevat olonsa kotoisaksi kuin saunassa. Paikan johtomiehille se ei sovi ja niinpä he lähettävät pojat lomalle kotimaahansa  Suomeen. Mukaansa he saavat salkullisen rahaa ylellistä elämää varten. Ainoana ehtona on se, että he eivät saa tehdä rehellistä työtä, ja kiusaksi määrätään, että viina ei mene heille päähän.
Näyttelijät

| 0 | 1 | 2 |
| --- | --- | --- |
|  Paavo Piironen  | … |  Paavo   |
|  Heikki Nousiainen  | … |  Hese   |
|  Timo Nissi  | … |  Timppa   |
|  Heikki Huopainen  | … |  Viiksi   |
|  Yrjö Järvinen  | … |  Perkele   |
|  Heikki Savolainen  | … |  Saatana, Helvetin ylipäällikkö    |
|  Oiva Tainio  | … |  poliisi   |
|  Matti Vihola  | … |  poliisi Arvo Ensio Kivimaa    |
|  Leo Jokela  | … |  alkutekstien kertoja ja kirjoittaja   |
|  Topi Reinikka  | … |  1. pikkupiru   |
|  Lauri Lehto  | … |  2. pikkupiru   |
|  Toivo Linkoma  | … |  päivystävä poliisi   |
|  Seppo Saarikivi  | … |  matkustajakodista poistuva humalainen mies / runoa lausuva mies   |
|  Ville-Veikko Salminen  | … |  Ajanmiehen myyjä   |
|  Kaisu Puuska-Joki  | … |  valuuttakurssien lukijan ääni radiossa   |
|  Matti Aro  | … |  pankinjohtaja   |
|  Ere Kokkonen  | … |  lompakon jälleenvarastaja   |
|  Pentti Silvennoinen  | … |  auton omistaja / humalainen mies ravintolassa   |
|  Evita Wager  | … |  nainen ravintolassa   |
|  Sirkka Huopainen  | … |  nainen ravintolassa   |
|  Eija Nousiainen  | … |  haastateltava pankin kassanhoitaja   |
|  Oskari Viskari  | … |  pahoinpidelty merimies   |
|  Pirjo Piironen  | … |  tv:n katselija   |
|  Heikki Kahila  | … |  tv:n uutistenlukija   |
|  Hannu Karpo  | … |  tv-haastattelija   |
|  Eero Karhuneva  | … |  poliisipäällikkö   |
|  Osmo Savolainen  | … |  poliisi auton katolla   |
|  Kyösti Korpiola  | … |  varusupseeri   |
|  Kaartin pataljoonan varusmiehet  | … |  sotilaat   |
Näyttelijät > Tekijät

Ohjaus: Paavo Piironen, Heikki Nousiainen, Timo Nissi ja Heikki Huopainen
Käsikirjoitus: Paavo Piironen, Heikki Nousiainen, Heikki Huopainen ja Timo Nissi
Kuvaus: Kari Sohlberg
Leikkaus: Irma Taina
Äänitys: Oskari Viskari
Musiikki: Esa Helasvuo
Muusikko ja laulu: Pepe Willberg
Kamera-assistentti: Jorma Aarroskari
Miksaus: Tuomo Kattilakoski
Järjestäjä: Pentti Silvennoinen
Kuvaussihteeri: Elina Katainen
Yhtye: Matti Oiling Happy Jazz Band
Tuottaja: Pertti Pasanen
Lavastus: Paavo Piironen, Heikki Nousiainen, Heikki Huopainen, Timo Nissi, Pentti Silvennoinen ja Elina Katainen
Matti Oiling Happy Jazz Band: Matti Bergström (basso), Timo Hanhinen (sello), Esa Helasvuo (piano), Matti Oiling (rummut), Paroni Paakkunainen (saksofoni ja huilu), Nono Söderberg (kitara) ja Tuomo Tanska (urut)
Valokuvat ja mainosmateriaalin piirrokset: Elina Katainen
Katsojaluvut: 7 000